AJAKOHAST OTSE TAEVAST
Vaatate saadet "Ajakohast otse taevast"
ja me tervitame teid Turu linna turult.
Turg on üks ütlemata tore koht. Palju erinevaid lilli ja inimesi
ja turul toimub ka kõiksugu põnevaid asju.
Nii Jeesus kui Pauluski liikusid paikades, kus oli palju rahvast
ja alustasid oma tegevust seal.
Kuid turg on alati olnud ka linnasüdameks.
Kui me alustasime oma tegevust siin Turu linnas 20 a. tagasi,
olime siinsamas turul, kuulutades Jumala Sõna.
Algul olid väikesed teenistused, siis juba suuremad.
Meil oli nii häid teenistusi, kui ka kriitilisi olukordi,
kus müüjad pahandasid me peale.
Ja seda vahel ka põhjusega,
sest tänu meie suurele lärmile ei kuulnud nad oma klientide juttu.
Me oleme siin ju pidanud lausa suuri teenistusi.
Eks siin turul valitse ju teisedki vaimud. Üks suur äri vaimsus näiteks.
On ju selge, et ärimees ajab äri ja kui siis korraga evangeelium sisse
sõidab, tekibki konflikt erinevate vaimsuste vahel.
Ja meile teeb see ainult head meelt!
Kuid tere tulemast meie saatesse,
kus räägime täna pisut muudest asjadest kui seda on turuteemad.
Ühiste jõududega saame hakkama!
Jeesus ütles, et üks külvab ja teine lõikab.
Meie puhul võib öelda,
et üks jutlustab ja teine varustab jutlustajat.
Iganädalaste saadete tegemine nõuab oma kulu.
Seetõttu on teil võimalik TV7 saadete tegemist toetada.
Swedbank 221048388411 SEB 10220109461019
Jumal õnnistagu sind sinu abi ja toe eest. Aitäh!
Aeg-ajalt me ikka märkame, et pole omadega seal, kus kord olime.
Ehk me kristlastena tunneme, et kõik ei olegi enam nii auline,
nii jõuline, nii selge.
Eks seda võib kogeda sõltumata sellest, kas oled usklik või mitte.
Eks elu läheb ikka üles-alla, paremad ja halvemad päevad.
Piiblist aga näeme, et see oli jumalarahva jaoks täiesti tavaline.
Kohtumõistjate raamatus on juttu Jumala rahvast,
kes aeg-ajalt kaldus teelt kõrvale ega olnud enam Jumalale nii ligi.
Sellest lähtuvalt ei kogenud nad ka Jumala au enam.
Juudid nimetasid seda aega nimega "Ichabod" - autuks ajaks.
Kuid Jumalale tegi see väga haiget, sest Ta igatseb meie järele!
Jumal armastab sind ja tahab, et oleksid Tema lähedal.
Küsimus ei ole ka selles, nagu Jumal oleks muutunud.
Ta ei tõmbu tagasi ega kõrvalda oma õnnistusi.
Sest kui me kaugeneme Temast ja asjad ei ole enam nii, nagu enne,
siis pole see mitte Jumala, vaid meie süü.
Samas hakkab Jumal siis üha enam meid kutsuma ja mõjutama.
Vahel saadab isegi mõne oma sulase ühe äratava sõnumiga.
Me tihti räägime sellest, kui väga me igatseme näha ärkamist
ja arvame, et kui see siis tuleb, siis Jumal õnnistab meid.
Kuid kui äratuskell heliseb, siis kas meile meeldib see?
No õhtuti võib-olla meeldib, aga hommikuti on see suurim vaenlane!
Sest kuigi me ise panime ta helisema, mõtleme ikka,
et oleks see ometigi veidi hiljem helisenud!
Kuid nii see on! Äratus äratab ja raputab meid.
Sest äratuskella eesmärk ongi saada meid voodist välja!
Nii tahab ka Jumal saada meid taas liikuma!
Seetõttu Ta saadabki oma äratajaid.
Ja kui Püha Vaim langeb, siis ma usun siiralt,
et see sünnib vaid seetõttu, et keegi on palunud sellepärast.
Ehk nad on näinud mingeid olukordi, mis pole olnud päris õiged
ja nad on hakanud palvetama.
Ja siis Jumala Vaim tuleb ning äratab.
Nii oli ka Kohtumõistjate raamatus.
Rahvas elas mõnda aega Jumalaga ja jäi siis jälle kõrvale.
Kuid nad tajusid kohe, et elu pole enam endine.
Nende palveelu polnud enam endine ja ka Jumal polnud enam nii ligi.
Seetõttu mõned vanemad inimesed mõistsid, et peavad hakkama
uuesti palvetama ja Jumala poole hüüdma.
Nad mõistsid, et nende hea käekäik oli olnud tingitud Jumala ligiolust.
Kuid nüüd läks kõik allamäge ja mitte Jumala, vaid inimeste tõttu.
Nii et nad hakkasid uuest paluma ja Jumal võttis neid kuulda.
Ta saatis neile Giideoni, Simsoni, Deboora ja kohtumõistjad,
kes seadsid Koguduse asjad jälle paika, et see võiks toimida.
Nad hakkasid otsima Jumalat, pidama jumalateenistusi
ja tegema üldse õigeid asju, jättes kõrvale oma ebajumalad.
Ma usun, et see puudutab meidki.
Me peame lahti ütlema asjadest, mis röövivad meie aega!
Oled sa mõelnud, kui palju on asju, mis röövivad meie aega?
Ma ei räägi siinkohal vaid isiklikest Piibli lugemise aegadest,
aga ka jumalateenistustest, mis toimuvad vaid korra nädalas.
Ja korraga me märkame, et see, mis varem oli nii loomulik -
see, et jumalarahvas käib pühapäeviti kirikus,
viib sinna oma tänuohvri ja kümnise, kuulab Jumala Sõna ja palvetab,
et tänapäeval see pole enam üldse nii iseenesest mõistetav.
Seetõttu tuleb selles osas midagi ette võtta.
Kuid huvitav on see, et niipea kui rahvas hakkas otsima Jumalat,
Ta ka tuli.
Sest Jumal on hea ega mossita üleval pilvepiiri peal, öeldes:
"Te olite nii nõmedad, et ma ei tule veel tükk aega te juurde!"
Piiblis on öeldud,
et kui me läheme Tema ligi, tuleb Tema ka meie ligi.
Ja mitte vastupidi,
kuigi me nii sageli sooviks, et Jumal tuleks ikka enne meie ligi.
Sest meil on nii palju muresid, et kui Tema tuleks,
siis kindlasti laheneks kõik.
Jumal ütleb: ei, ei, ei!
Vaid kui sina loobud oma tähtsatest asjadest ja tuled,
siis tulen ka Mina.
Ja Jumal tuli ikka ja jälle.
Samas see vahemik, mil kõik toimis, ei olnud just eriti pikk.
Ehk selle 40.aasta jooksul vajas rahvas ikka ja jälle
uuendusi ning uut õpetajat, või karjast või prohvetit.
Seetõttu palugem, et Jumal saadaks oma mehi või ka naisi,
kuigi isiklikult usun, et koguduse juhiks sobiks paremini mees.
Aga Jumal kasutab nii mehi kui naisi,
äratades meid ja seades me sammud õigele teele.
Vaatame üheskoos Jesaja 30. ptk, kus räägitakse Siionist.
Nii tol ajal kui ka täna tähendab Siion Jumala rahvast, Kogudust.
See tähendab nii Iisraeli, Jeruusalemma, Juudi rahvast kui Kogudust.
Ja siin on öeldud:
"Ja su kõrvad kuulevad sõna, mis su tagant ütleb,
kui te kaldute paremale või vasakule:
See on tee, käige seda!”
Te kuulete oma selja taga häält, mis teid kõnetab.
Ja just nii me Jumal teebki. Ta leiab üles need, kes paluvad.
Oleme Piaga ringi sõites märganud, et leidub nii palju palvetajaid,
kellest keegi midagi ei tea, kuid kes ometigi
paljudes eri paikades palvetavad ja keda Jumal kuuleb.
Meil on Turu linnas ühine palvemissioon "Turu palvetab",
mille raames sajad inimesed tulevad kokku, et koos paluda.
Ja Jumal on oma Sõnas tõotanud,
et kui me alandume otsima Tema palet, siis Ta ka tervendab me maa!
Ja Ta peab oma Sõna! Ta ei saagi teisiti.
Me võime öelda Jumalale:
"Sa oled ise lubanud seda! Sa ei saa ka taganeda sellest!"
Seega inimesed saavad paluda ja panna tähele häält,
mis ütleb:"See on see tee!"
Samas võib muidugi küsida, et mis teest siin jutt käib?
Kuidas seda üldse mõista, mida Jumal öelda tahab?
Mina usun, et see on väga lihtne.
Jumala Sõna ja Tema teod on väga lihtsad.
Sest Jeesus ise ütles, et kogu see lugu on nii lihtne,
et isegi rumalad saavad sellest aru.
Seetõttu kõige tavalisemgi inimene, kes pöördub Jumala juurde
ja otsib seda õiget teed, saab sellest kõigest aru.
Ja tavaliselt see nii ongi,
et kui Jumal meid kõnetab, siis me ka teame, mis asjus.
Tõsi küll, vahel me võime saada vale prohvetliku sõnumi
ja meil pole aimugi, millest jutt käib.
Kuid samas me ei peagi jooksma mööda prohveteid,
sest isegi kui sa neist aru ei saa,
pole veel õigust väita, et tegu on valeprohvetiga.
Tõsi küll - see võib ka nii olla, kuid samas ei pruugi.
Seetõttu jäta see prohvetlik sõnum ootele ja küll siis Jumal ise näitab
ja kinnitab sulle, millest jutt käib.
Jumal juhib meid eelkõige ikka oma Sõna kaudu
ja samas ka me karjaste kaudu, kui kuulume kuhugi kogudusse.
Nii et ka karjane võib kõnelda sulle Jumala Sõna kaudu
ja sel juhul tasub seda tähele panna!
Ilmutuse raamatus on juttu Johannesest,
kes viibis Patmose saarel ja sai seal sõnumeid
erinevate koguduste jaoks Lähis-Idas ehk praeguses Türgis.
Neid oli kokku 7 kogudust, kellele Jeesus läbi Johannese
erinevad kirjad saatis.
Ilmutuse raamatus on sõnumite vastuvõtjateks koguduste inglid.
Tänapäeval on nendeks koguduste pastorid ehk karjased,
kes vastutavad kogudusele ajakohase sõnumi jagamise eest.
Mina vastutan selle eest,
et meie kogudus oleks õigel ajal õige toidusega toidetud.
Ja sama kehtib iga pastori puhul.
Nii et Jeesus läkitas kirja igale kogudusele; sh. ka Efesosele.
Efesos asus tänapäeva Türgis, Väike-Aasia edelarannikul.
Ja Johannes kirjutas:
"Nõnda ütleb see, kes hoiab seitset tähte oma paremas käes,
kes kõnnib seitsme kuldlambijala vahel:
Ma tean su tegusid ja vaevanägemist ja kannatlikkust
ning et sa ei või sallida kurjasid ning et sa oled läbi katsunud need,
kes ütlevad end olevat apostlid, kuid ei ole seda,
ning leidnud nad olevat valelikud.
Sul on kannatlikkust ning sa oled talunud vaeva minu nime pärast
ega ole ära väsinud."
Iga pastor ütleks selle peale: "Halleluuja!"
Küll on tore, et Sa oled nii rahul kõigi me toimetustega-kogudusega.
Oleme tõesti igatsenud teenida Sind!"
Ja eks nad olegi teeninud Teda ning Jeesusele pole see teadmata.
Nii et need olid Efesose koguduse head küljed.
Sel ajahetkel oli Efesose kogudus u. 20-30 aastane
ja neil tundus minevat kõik hästi, kui Jeesus poleks jätkanud.
Kuid Jeesus jätkas ja ütles Ilmutuse 2:4:
"Kuid mul on sinu vastu,
et sa oled oma esimese armastuse maha jätnud.
Tuleta siis meelde, kust sa oled langenud, ja paranda meelt
ning tee esimese armastuse tegusid!
Muidu ma tulen su juurde ning lükkan su lambijala asemelt,
kui sa ei paranda meelt."
Ja siin on nüüd see hääl, mis ütleb selja tagant:
"Siin on see tee! Pöörduge tagasi,
kuna olete teatud valdkondades omadega täitsa metsas.
Seetõttu ei saa niimoodi jätkata, sest see tee kisub kiiva.
Te ei saa olema edukad, kui ei pane neid asju korda.
Jah, teil on ka palju head, kuid samas on siiski ka nõrku kohti,
mistõttu teil on taas aeg hakata tegema neid esimesi tegusid."
Mina usun, et nad said asjast aru. Et nad mõistsid, mida öeldi.
Me sageli pole õppinud laskma Piiblil selgitada iseennast,
mis muudaks olukorra palju kergemaks ja annaks mitmeid vastuseid.
Ehk me ei küsi:"Aga mida Piibel ise selle kohta ütleb?"
Vaatame koos Apostlite teod 19. ptk, et mõista, millest Jeesus räägib.
Ta räägib esimestest tegudest, mida kõige algul tehakse.
Nii nagu armastussuhteski,
kus algul tehakse palju sellist, mida hiljem enam ei tehta.
See kehtb nii abielusuhete kui kogudustegi puhul,
mistõttu tasuks mõelda, miks on siis asjad muutunud
ja kuidas neid uuesti muuta, et asjad paremini sujuksid.
Apostlite teod 19: "Aga kui Apollos oli Korintoses,
sündis, et Paulus käis läbi ülamaakonnad ja tuli alla Efesosse.
Ja leides sealt mõned jüngrid."
Ta leidis sealt mõned jüngrid. Mulle meeldib see sõna "jüngrid".
Pisut vanamoeline sõna, aga samas viitab see olukorrale, milles nad olid.
Nad olid ühes õppija positsioonis -
nad polnud veel valmis, aga nad olid vastuvõtja rollis.
Nad tahtsid kuulda ja õppida ning saada osa kõigest sellest,
mida Paulusel oli nendega jagada.
Ja kui Paulus neid nägi, siis ta sai aru, et nad on usklikud.
Mistõttu ta küsis neilt:
Kas te võtsite vastu Püha Vaimu, kui te saite usklikuks?”
Ta loomulikult teadis, et nad on uuestisündinud
vaid tänu Jumalale ja Püha Vaimu väele.
Kuid ta küsis, kas nad on saanud ka Püha Vaimu enda?
Mispeale nad vastasid:
Me ei ole kuulnudki, et Püha Vaim on.”
Mõistate te, mida Jeesus nende jüngrite kaudu öelda tahab?
Ta ütleb, et pöörduge tagasi sinna, kus te olite janused kuuljad.
Kus te tahate kuulda, näha ja õppida.
Kus Jeesus on Issand ja teie kõige vastuvõtjad.
Mistõttu see on äärmiselt tähtis,
et Püha Vaim pääseks meiegi ellu ja võiks meid aidata.
Sest vastasel juhul muutub kogu see lugu väga raskeks
ja me väsime ega jaksa enam ning kogu lugu jääb sinnapaika.
Kuid sellest räägime lähemalt juba järgmisel nädalal.
Vaata ka saate lõpus olevat reklaami!
Kuid nüüd tahame paluda üheskoos
ja tänada Jumalat, et Tema on muutumatu ja hea
ning kutsub meid lähemale iseendale.
Ja esimene samm lähemale Talle seisneb selles,
et me astume Tema kuningriiki, tunnistame Tema oma elu Issandaks
ja saame päästetud.
Seetõttu tahaksin paluda väikese palve,
mille kaudu paluda Jeesus oma ellu.
Tahan sind aidata selle palumises, mistõttu korda koos Piaga:
Jeesus Kristus
aitäh, et oled tulnud
otsima inimesi
ja seeläbi ka mind.
Ma kuulen Su häält
ja ma vastan Sulle:
jah Jeesus, tahan anda oma südame Sulle.
Tule sisse ja puhasta mind.
Kingi mulle uus elu
ja andesta kõik minu patud.
Kingi mulle rahu Jumalaga.
Ma tunnistan,
et Sina oled minu elu Issand
ja mina olen Sinu laps.
Jeesuse nimel. Aamen.
Kuulutan sulle, kes sa seda palvet just palusid,
et sinu patud on sulle andeks antud ja sa oled Jumala laps!
Võta ühendust kas TV7-ga (tel 44 22 227) või tuttavate kristlastega,
et lähemalt kõigest rääkida ja saada rohkem infot usutee kohta.
Võta kindlasti ühendust!
Kõike head ja kohtume jälle järgmisel nädalal!
Kõike head!
Tõlge: Anne-Ly Raukas